ประกันรถเฉพาะผู้หญิงคึก
สนง.อัตราเบี้ยฯเผยข้อมูลแนวโน้มสดใส ความเสี่ยงต่ำกำไรดี มีขาย3รายในตลาด
1 ก.ค. 2560

สนง.อัตราเบี้ยฯเผยข้อมูลแนวโน้มสดใส ความเสี่ยงต่ำกำไรดี มีขาย3รายในตลาดโพสต์ทูเดย์ - สนง.อัตราเบี้ยประกันวินาศภัยเผยตลาดประกันภัยรถยนต์ผู้หญิงความเสี่ยงต่ำทุกช่วงอายุ โอกาสทางธุรกิจสดใสแหล่งข่าวจากสำนักงานอัตราเบี้ยประกันวินาศภัย เปิดเผยผลการวิจัยพฤติกรรมการขับขี่รถยนต์กับการเรียกร้องค่าสินไหมทดแทนย้อนหลัง 5 ปี โดยใช้ข้อมูลปี 2554-2559 ระหว่างเพศชายกับเพศหญิง อายุตั้งแต่ 25-60 ปี ที่ทำประกันภัยรถยนต์ประเภทไม่ระบุชื่อประมาณ 11 ล้านคันทั่วประเทศ โดยใช้ฐานต้นทุนความเสียหายอยู่ที่ 100% พบว่า ผู้ขับขี่ที่เป็นเพศหญิงซึ่งทำประกันภัยประเภทระบุชื่อผู้ขับขี่จำนวนกว่า 6.4 แสนคัน เกิดอุบัติเหตุต่ำกว่าเพศชายที่ทำประกันภัยประเภทระบุชื่อทุกช่วงอายุ และมีการเรียกร้องค่าสินไหมทดแทนต่ำกว่าเพศชายทั้งนี้ เพศหญิงอายุ 18-25 ปี จะมีอัตราการเรียกร้องค่าสินไหมทดแทนสูงกว่าผู้ที่ไม่ระบุชื่อ 117% เมื่อเทียบกับเพศชายวัยเดียวกันมีการเรียกร้องค่าสินไหมทดแทน 139%สำหรับเพศหญิงอายุไม่เกิน 30 ปี มีอัตราการเรียกร้องค่าสินไหมทดแทนสูงกว่าผู้ที่ไม่ระบุชื่อ 2% ในขณะที่เพศชายอยู่ที่ 122% อายุไม่เกิน 35 เพศหญิง เรียกร้องค่าสินไหมทดแทนอยู่ที่ 93% เพศชายอยู่ที่ 102%แหล่งข่าวจาก สนง.อัตราเบี้ยประกันวินาศภัย เปิดเผยว่า ปัจจุบันมีบริษัทประกันวินาศภัย 3 แห่ง มีการเปิดตัวกรมธรรม์ประกันภัยรถยนต์สำหรับผู้หญิงโดยเฉพาะ เพราะความเสี่ยงจากการขับขี่ต่ำ ทำให้มีโอกาสในการทำกำไรได้ดี โดยเฉพาะเมื่อผู้ขับขี่มีอายุมากขึ้นจะมีความปลอดภัยสูงสุด ทำให้การเรียกร้องค่าสินไหมทดแทนลดลง โดยเพศหญิงที่ทำประกันภัยแบบระบุชื่อผู้ขับขี่ต้นทุนความเสียหายจะอยู่ที่ 81% ต่ำกว่าผู้ที่ทำประกันภัยไม่ระบุชื่อผู้ขับขี่ ส่วนเพศชายอยู่ที่ 83%ทั้งนี้ มี 3 บริษัทประกันภัยที่รุกตลาดผู้ขับขี่ที่เป็นผู้หญิง มีบริษัท เมืองไทยประกันภัย ชื่อ มอ เตอร์ ฟอร์ เลดี้ บริษัท แอกซ่าประกันภัย ชื่อ แฮปปี้ เลดี้ และบริษัท ทิพยประกันภัย ชื่อ ทิพย เลดี้ (Tip Lady) ซึ่งจะมีการเปิดตัวอย่างเป็นทางการต้นเดือน ก.ค.นี้ แหล่งข่าวจากบริษัท ทิพยประกันภัย เปิดเผยว่า นโยบายการดำเนินงานในปีนี้ บริษัทยังมุ่งเน้นขยายฐานลูกค้ารายย่อยเป็นหลัก โดยเฉพาะประกันภัยรถยนต์ ล่าสุดได้เปิดตัวแบบประกัน ทิพย เลดี้ ซึ่งถูกออกแบบมาเพื่อตอบโจทย์ผู้หญิงที่ต้องการความปลอดภัยและการดูแลเป็นพิเศษตลอด 24 ชั่วโมง ให้ความคุ้มครองที่เหนือกว่า อาทิ รถเสีย รถเกิดอุบัติเหตุเสียโฉม ให้ศัลยกรรม กระเป๋าแบรนด์เนมถูกโจรกรรม น้ำมันหมด กุญแจหาย และพิเศษสำหรับผู้หญิงที่มี ทิพย เลดี้ คลับ ที่ให้บริการความรู้ต่างๆ เกี่ยวกับรถยนต์ รวมถึงสิทธิพิเศษส่วนลดต่างๆ อีกด้วย โดยภายใน 1 ปีนี้ ตั้งเป้ายอดขาย ทิพย เลดี้ ไว้ที่ 1,000 ล้านบาท ทั้งนี้ นายมาร์ติน รูแอค กรรมการผู้อำนวยการ บริษัท แอกซ่าประกันภัย เคยให้ความเห็นว่า ภายในปี 2573 อุตสาหกรรมประกันภัยจากกลุ่มผู้หญิงจะเติบโตขึ้นกว่า 6-8 เท่า